ПРИЈЕДЛОГ

На основу члана 30. став 1. алинеја 7. Закона о локалној самoуправи („Службени гласник Републике Српске“, број: 101/04, 42/05 и 118/05), члана 29. и 30. Закона о уређењу простора и грађењу („Службени гласник Републике Српске“, број: 55/10), а у вези са чланом 7. Правилника о садржају, начину израде и доношења документа просторног уређења („Службени гласник Републике Српске“, број: 59/11), члана 38. став 2. тачка е. Статута Града Бијељина („Службени гласник Града Бијељина“, број: 8/13), Скупштина Града Бијељина на својој \_\_\_ сједници одржаној дана \_\_\_\_\_\_\_\_\_\_\_\_\_\_\_\_\_ 2013. године, донијела је

**О Д Л У К У**

**О УТВРЂИВАЊУ НАЦРТА ИЗМЈЕНЕ И ДОПУНЕ РЕГУЛАЦИОНОГ ПЛАНА „ИНДУСТРИЈСКА ЗОНА 1 “ У БИЈЕЉИНИ**

Члан 1.

Утврђује се Нацрт измјене и допуне регулационог плана „Индустријска зона 1“ у Бијељини, урађен од стране носиоца израде планског документа, ЈП "Дирекција за изградњу и развој града" д.о.о. Бијељина, августа 2013. године.

Члан 2.

Утврђени Нацрт измјене и допуне регулационог плана „Индустријска зона 1“ у Бијељини садржи текстуални и графички дио.

I) Текстуални дио нацрта измјене и допуне регулационог плана „Индустријска зона 1“ у Бијељини састоји се од сљедећих поглавља:

a. Уводни дио;

б. Стање организације, уређења и коришћења простора;

в. Потребе, могућности и циљеви организације, уређења и коришћења простора;

г. План организације, уређења и коришћења простора-пројекција изградње и уређења простора;

д. Одредбе и смјернице за спровођење плана.

II) Графички дио нацрта измјене и допуне плана састоји се од сљедећих графичких прилога:

1. Копија катастарског плана Р=1:1000;

2. Копија катастарског плана са приказом имовинског статуса земљишта Р=1:1000;

3. Извод из ревизије и измјене урбанистичког плана Града Бијељина и просторног плана општине Бијељина Р=1:2000;

4. Инжењерско-геолошка карта Р=1:2000;

5. План саобраћаја Р=1:1000;

6. План парцелације Р=1:1000;

7. План просторне организације Р=1:1000;

8. План регулационих и грађевинских линија Р=1:1000;

2.

9. План електроенергетске и ТТ инфраструктуре Р=1:1000;

10. План хидротехничке инфраструктуре Р=1:1000;

11. Топлификација и гасификација Р=1:1000;

12. Заштита животне средине и вањско уређење Р=1:1000.

Члан 4.

Утврђени нацрт измјене и допуне регулационог плана „Индустријска зона 1“ у Бијељини биће, након усвајања ове Одлуке, изложен на јавни увид у просторијама Одјељења за просторно уређење Административне службе Града Бијељина и у просторијама ЈП „Дирекција за изградњу и развој града" д.о.о. Бијељина у трајању од 30 дана.

Члан 5.

Носилац припреме измјене и допуне Регулационог плана, Одељење за просторно уређење Административне службе Града Бијељина, обавијестиће јавност о мјесту, времену и начину излагања утврђеног Нацрта Измјене и допуне регулационог плана „Индустријска зона 1 “ у Бијељини, путем огласа који ће се објавити у два средства јавног информисања, најмање три пута, с тим да прво обавјештење објави 15 дана прије почетка јавног увида, а друга два, два дана узастопно, непосредно прије почетка јавног увида.

Члан 6.

Обавјештење из претходног члана треба да садржи мјесто, датум, почетак и трајање јавног увида, те рок у коме се могу послати приједлози, примједбе и мишљења на утврђени Нацрт документа.

Члан 7.

Носилац припреме плана обавезан је да на мјесту на којем је изложен Нацрт Измјене и допуне регулационог плана „Индустријска зона 1“ у Бијељини обавијести јавност да се детаљније информације, објашњења и помоћ у формулисању примједби могу добити код носиоца припреме и носиоца израде плана.

Члан 8.

Примједбе, приједлози и мишљења на утврђени Нацрт Измјене и допуне регулационог плана „Индустријска зона 1“ у Бијељини, уписују се у свеску са нумерисаним странама, која ће се налазити у просторији у којој ће утврђени Нацрт бити изложен, или се у писаној форми могу достављати носиоцу припреме, који је обавезан да их прослиједи носиоцу израде документа.

3.

Члан 9.

Став носиоца израде плана о примједбама, приједлозима и мишљењима разматраће се на стручној расправи, која ће се органозовати у року од 30 дана од дана затварања јавног увида, на коју ће се позвати представници носиоца припреме, носиоца израде и организација из члана 32. став 4. Закона о уређењу простора и грађењу, те чланови Савјета плана.

Члан 10.

Носилац припреме објавиће јавни позив за стручну расправу у најмање једном дневном листу доступном на територији цијеле Републике Српске, три дана прије и на дан одржавања расправе, на којој могу да присуствују сва заинтересована лица.

Члан 11.

Ако се приједлог измјене и допуне регулационог плана „Индустријска зона 1“ у Бијељини на основу прихваћених приједлога, примједби и мишљења достављених у току јавног увида значајно разликује од нацрта документа, носилац припреме дужан је да организује поново јавни увид.

Трајање поновног јавног увида не може бити краће од 8 дана.

Поновни јавни увид се може спроводити највише два пута, након чега се доноси нова одлука о изради документа просторног уређења.

Члан 12.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022- /13 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум: \_\_\_\_\_\_\_\_\_\_\_\_\_\_ 2013. године

Драган Ђурђевић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке садржан је у члану 26. и 41. Закона о уређењу простора и грађењу-Службени гласник Републике Српске број 55/10, и члана 38. став 2. тачка е. Статута Града Бијељине-*Службени гласник града Бијељине број 8/13*.

Извод из примењиваних чланова:

ЗАКОН О УРЕЂЕЊУ ПРОСТОРА И ГРАЂЕЊУ, члан 26.: „(1) регулациони план се доноси за претежно изграђена урбана подручја, при чему је нужно детаљно дефинисати услове пројектовања и изградње нових објеката, као и за подручја од општег интереса јединице локалне самоуправе за развој привреде, или изградњу објеката друштвене инфраструктуре.

(2) Регулациони план утврђује: намену површина, намену и спратност објеката, густину насељености и коефицијент изграђености, коефицијент искоришћености, нивелационе податке, регулацуоне и грађевинске линије, валоризацију постојећих објеката и предлог мера и интервенција, уређење слободних површина, урбанистичко-техничке услове за пројектовање и извођење, услове за израду урбанистичких пројеката, облик и димензије грађевинских парцела (план парцелације), податке о власничком статусу земљишта, услове уређења грађевинског земљишта, изградњу објеката и мреже комуналне, енергетске и саобраћајне инфраструктуре, мере заштите културно-историјског и природног наслеђа, мере заштите становника и материјалних добара од природних и других непогода, мере за уклањање архитектонских баријера, мере за заштиту животне средине, економску валоризацију плана.

(3) Основа за израду регулационог плана је зонинг план, или урбанистички план."

ЗАКОБ О ЛОКАЛНОЈ САМОУПРАВИ, члан 30, став 1, алинеја 7.:

"Скупштина града је орган одлучивања и креирања политике града. Њене најважније надлежности су следеће: -доноси спроведбене планове."

СТАТУТ ГРАДА БИЈЕЉИНЕ, члан 38. став 2. тачка е.:

"-доноси спроведбене планове."

**РАЗЛОЗИ ЗА ДОНОШЕЊЕ ОДЛУКЕ**

Одлука о приступању изради Нацрта Измјене и допуне регулационог плана „Индустријска зона 1“ у Бијељини, која је усвојена од стране Скупштине града Бијељине-Службени гласник општине Бијељина број 23/12, доноси се након обављене расправе 02.09.2013.године, на V седници Савета за праћење израдепросторно-планске документације. Носилац припреме плана, Одељење за просторно уређење, добило је од стране носиоца израде, ј.п."Дирекција за планирање и изградњу града" д.о.о.Бијељина, нацрт Измене и допуне Регулационог плана. након тога је, 02.09.2013.године одржана V седница Савета за праћење израдепросторно-планске документације, на којој је усвојен закључак о наставку процедуре за усвајање нацрта.

Пошто је план прошао сву законску процедуру, предлог нацрта плана се прослеђује Скупштини на усвајање.

**ФИНАНСИЈСКА СРЕДСТВА**

Финансијска средства потребна за доношење ове Одлуке обезбеђена су из буџета Града Бијељине.

ОБРАЂИВАЧ:

ОДЕЉЕЊЕ ЗА ПРОСТОРНО УРЕЂЕЊЕ

АСГ БИЈЕЉИНЕ

**Градоначелник је утврдио ПРИЈЕДЛОГ ОДЛУКЕ О УТВРЂИВАЊУ НАЦРТА ИЗМЈЕНЕ И ДОПУНЕ РЕГУЛАЦИОНОГ ПЛАНА „ИНДУСТРИЈСКА ЗОНА 1 “ У БИЈЕЉИНИ, те га прослеђује Скупштини Града Бијељина.**

**ГРАДОНАЧЕЛНИК ГРАДА БИЈЕЉИНА**