# ПРИЈЕДЛОГ

# На основу члана 5. Закона о јавним предузећима („Сужбени гласник Републике Српске“, број: 75/04 и број 78/2011), члана 5. став 1. алинеја 1. Одлуке о оснивању ЈАВНОГ ПРЕДУЗЕЋА „ВОДЕ“ БИЈЕЉИНА („Службени гласник општине Бијељина“, број: 6/98, 6/05, 27/11 и 11/13) и члана 38. став 2. тачка ае) Статута Града Бијељина („Службени гласник Града Бијељина“, број: 8/13), а у смислу члана 3, 5, 7 ,9. и 13. Одлуке о утврђивању критеријума за избор, именовање и разријешење органа у Јавним предузећима и установама чији је оснивач Скупштина Града Бијељина („Службени гласник Града Бијељина“, број: 15/13), Скупштина Града Бијељина на својој \_\_\_сједници одржаној дана \_\_\_\_\_\_\_\_\_\_\_ 2013. године, доноси

# О Д Л У К У

# О ИЗМЈЕНАМА И ДОПУНАМА СТАТУТА

**ЈАВНОГ ПРЕДУЗЕЋА „ВОДЕ“ БИЈЕЉИНА**

Члан 1**.**

У члану 20. став 1. тачка 5) Статута Јавног предузећа „ВОДЕ“ Бијељина (у даљем тексту: Статут) - („Службени гласник општине Бијељина“, број: 7/05, 6/07, 3/12 и 11/13) мијења се и сада гласи:

„5) именује и разријешава чланове управе у складу са поступцима утврђеним законом и Статутом.“

Члан 2**.**

Члан 21. мијења се и сада гласи:

„Надзорни одбор се састоји од најмање три члана, а о броју и саставу одлучује Скупштина Града.

Чланови Надзорног одбора бирају се након проведеног јавног конкурса на период од четири године.

За члана Надзорног одбора не може бити биран:

1. директор и извршни директори Јавног предузећа,
2. члан Надзорног одбора или запослени у другом предузећу које је по својој дјелатности непосредни конкурент предузећу. ”

Члан 3**.**

Члан 22. Статута мијења се и гласи:

„За члана Надзорног одбора се може изабрати кандидат који испуњава следеће услове:

**1) Општи услови :**

* да је држављанин БиХ,
* да је старији од 18 година,
* да није отпуштан из државне службе по основу дисциплинских мјера, на било којем нивоу власти у БиХ или ентитету у периоду од три (3) године прије дана објављивања конкурса,
* да није осуђиван за кривично дјело које га чини неподобним за обављање послова у Надзорном одбору,
* да се против њега не води кривични поступак,
* да се на њега не односи члан IX став 1. Устава БиХ (Да није подигнута оптужница за ратне злочине).

**2) Посебни услови за кандидате**:

- висока (VII степен) или виша (VI степен) стручна спрема,

- познавање проблематике у дјелатности којом се бави предузеће,

- познавање садржаја и начина рада органа управљања,

- доказани резултати рада на ранијим пословима. ”

Члан 4.

Члан 24. Статута мијења се и гласи:

„Мандат предсједника и чланова Надзорног одбора може престати:

- истеком мандата на који су именовани,

- неусвајањем Извјештаја о раду Јавног предузећа и Програма рада од стране

Скупштине Града,

- пословање предузећа са финансијским губитком,

- оставком већине чланова Надзорног одбора,

- неоправдани изостанак са узастопно 3 сједнице,

- нередовно одржавање сједница Надзорног одбор,

- смрћу или губитком пословне способности. ”

Члан 5.

Члан 28. Статута мијења се и гласи:

„За директора предузећа може се именовати лице које испуњавања следеће услове:

**1) Општи услови :**

* да је држављанин БиХ,
* да је старији од 18 година,
* да није отпуштан из државне службе по основу дисциплинских мјера, на било којем нивоу власти у БиХ или ентитету у периоду од три (3) године прије дана објављивања конкурса,
* да није осуђиван за кривично дјело које га чини неподобним за обављање дужности у наведеном органу,
* да се против њега не води кривични поступак,
* да се на њега не односи члан IX став 1. Устава БиХ (Да није подигнута оптужница за ратне злочине).

**2) Посебни услови за кандидате**:

- висока стручна спрема (VII степен) економског, правног, другог друштвеног,

техничког или пољопривредног смјера,

- потребно стручно знање из дјелатности којом се бави предузеће,

- најмање пет година радног искуства у струци,

- посједовање руководних и организационих способности,

- доказани резултати и успјеси у обављању ранијих послова,

- програм рада.

Директор Јавног предузећа се именује по спроведеном јавном конкурсу на период од четири године а по истеку мандата може бити поново биран.”

Члан 6.

Члан 30. Статута мијења се и гласи:

„ Директору Јавног предузећа престаје функција:

- истеком мандата на који је именован,

- на лични захтјев - оставком,

- неусвајање Извјештаја о раду Јавног предузећа и Програма рада од стране

Скупштинe Града,

- ако предузеће послује са финансијским губитком,

- наступање неке од сметњи за обављање функције директора предузећа,

- смрћу или губитком пословне способости. ”

Члан 7.

Члан 32. Статута мијења се и гласи:

„Унутрашњим организационим јединицама Јавног предузећа руководе извршни директори које у складу са оперативним и пословним потребама Јавног предузећа, на образложени приједлог директора предузећа, бира Надзорни одбор након спроведеног јавног конкурса у складу са законом.

За извршног директора може се именовати лице које испуњава следеће услове:

**1) Општи услови :**

* да је држављанин БиХ,
* да је старији од 18 година,
* да није отпуштан из државне службе по основу дисциплинских мјера, на било којем нивоу власти у БиХ или ентитету у периоду од три (3) године прије дана објављивања конкурса,
* да није осуђиван за кривично дјело које га чини неподобним за обављање дужности у наведеном органу,
* да се против њега не води кривични поступак,
* да се на њега не односи члан IX став 1. Устава БиХ (Да није подигнута оптужница за ратне злочине).

**2) Посебни услови за кандидате**:

- висока стручна спрема (VII степен) економског, правног, другог друштвеног, техничког или пољопривредног смјера,

- потребно стручно знање из дјелатности Сектора,

- најмање три године радног искуства у струци,

- посједовање руководних и организационих способности,

- доказани резултати и успјеси у обављању ранијих послова.

Извршни директори Јавног предузећа се именују по спроведеном јавном конкурсу на период од четири године, а по истеку мандата могу бити поново бирани. ”

Члан 8.

Ова Одлука ступа на снагу наредног дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

# Број: П Р Е Д С Ј Е Д Н И К

# Бијељина, СКУПШТИНЕ ГРАДА БИЈЕЉИНА

# Датум, \_\_\_\_\_\_\_\_\_\_\_\_\_2013. године

# Драган Ђурђевић

ОБРАЗЛОЖЕЊЕ

УЗ ПРИЈЕДЛОГ ОДЛУКЕ О ИЗМЈЕНАМА И ДОПУНАМА СТАТУТА

ЈАВНОГ ПРЕДУЗЕЋА “ВОДЕ” БИЈЕЉИНА

I ПРАВНИ ОСНОВ

Правни основ за доношење Одлуке о измјенама и допуна Статута Јавног предузећа „Воде“ Бијељина садржан је у одредбама члана 5. Закона о јавним предузећима („Сужбени гласник Републике Српске“, број: 75/04 и број 78/2011) и члана 5. став 1. алинеја 1. Одлуке о оснивању ЈАВНОГ ПРЕДУЗЕЋА „ВОДЕ“ БИЈЕЉИНА („Службени гласник општине Бијељина“, број: 6/98, 6/05, 27/11 и 11/13) у којима се наводи да Скупштина у оквиру своје надлежности доноси Статут, те у одредбама Одлуке о утврђивању критеријума за избор, именовање и разријешење органа у Јавним предузећима и установама чији је оснивач Скупштина Града Бијељина („Службени гласник Града Бијељина“, број: 15/13).

II РАЗЛОГ ЗА ДОНОШЕЊЕ ОДЛУКЕ

Како је Скупштина Града Бијељина на својој 9. сједници донијела Одлуку о утврђивању критеријума за избор, именовање и разријешење органа у Јавним предузећима и установама чији је оснивач Скупштина Града Бијељина били смо у обавези да ускладимо Статут Јавног Предузећа “Воде“ Бијељина са одредбама поменуте Одлуком.

Имајући у виду претходно приступило се измјени Статута.

Скупштина Града Бијељина је оснивач Јавног предузећа те се предлаже Скупштини Града да донесе Одлуку.

III ФИНАНСИЈСКА СРЕДСТВА

Финансијска средства нису потребна.

ОБРАЂИВАЧ:

Јавно предузеће ”ВОДЕ” Бијељина